Salmos 1-41 - Bíblia Online AFR
1. Welgeluksalig is die man wat nie wandel in die raad van die goddelose en nie staan op die weg van die sondaars en nie sit in die kring van die spotters nie;
3. En hy sal wees soos 'n boom wat geplant is by waterstrome, wat sy vrugte gee op sy tyd en waarvan die blare nie verwelk nie; en alles wat hy doen, voer hy voorspoedig uit.
5. Daarom sal die goddelose nie bestaan in die oordeel en die sondaars in die vergadering van die regverdiges nie.
1. Waarom woel die nasies en bedink die volke nietige dinge?
2. Die konings van die aarde staan gereed, en die vorste hou saam raad teen die HERE en teen sy Gesalfde en sê:
3. Laat ons hulle bande stukkend ruk en hulle toue van ons afwerp!
4. Hy wat in die hemel woon, lag; die Here spot met hulle.
5. Dan sal Hy hulle aanspreek in sy toorn, en in sy grimmigheid sal Hy hulle verskrik:
6. Ek tog het my Koning gesalf oor Sion, my heilige berg.
7. Ek wil vertel van die besluit: Die HERE het aan My gesê: U is my Seun, vandag het Ek self U gegenereer.
8. Eis van My, en Ek wil nasies gee as u erfdeel en die eindes van die aarde as u besitting.
9. U sal hulle verpletter met 'n ysterstaf, U sal hulle stukkend slaan soos 'n erdepot.
10. Wees dan nou verstandig, o konings; laat julle waarsku, o regters van die aarde!
11. Dien die HERE met vrees, en juig met bewing.
12. Kus die Seun, dat Hy nie toornig word en julle op die weg vergaan nie; want gou kan sy toorn ontvlam. Welgeluksalig is almal wat by Hom skuil!
1. 'n Psalm van Dawid toe hy gevlug het vir sy seun Absalom.
3. Baie sê van my: Daar is geen heil vir hom by God nie. Sela.
4. Maar U, HERE, is 'n skild wat my beskut, my eer en die Een wat my hoof ophef.
5. Luid roep ek die HERE aan, en Hy verhoor my van sy heilige berg. Sela.
7. Ek sal nie vrees vir tien duisende van mense wat rondom teen my gereed staan nie.
8. Staan op, HERE; verlos my, my God! Want U het al my vyande op die kakebeen geslaan; U het die tande van die goddelose stukkend gebreek. [ (Psalms 3:9) Die heil behoort aan die HERE; laat u seën wees oor u volk! Sela. ]
1. Vir die musiekleier; met snaarinstrumente. 'n Psalm van Dawid.
2. As ek roep, verhoor my, o God van my geregtigheid! In benoudheid het U vir my ruimte gemaak; wees my genadig, en hoor my gebed!
3. o Manne, hoe lank sal my eer tot skande wees? Hoe lank sal julle die nietigheid liefhê, die leuen soek? Sela.
4. Weet tog dat die HERE vir Hom 'n gunsgenoot afgesonder het; die HERE hoor as ek Hom aanroep.
6. Offer offerandes van geregtigheid en vertrou op die HERE.
7. Baie sê: Wie sal ons die goeie laat sien? Verhef oor ons die lig van u aangesig, o HERE!
8. Groter vreugde het U in my hart gegee as wanneer hulle koring en hulle mos oorvloedig is. [ (Psalms 4:9) Ek wil in vrede gaan lê en meteens aan die slaap raak; want U, o HERE, alleen laat my in veiligheid woon. ]
1. Vir die musiekleier; met fluite. 'n Psalm van Dawid.
4. In die môre , HERE, sal U my stem hoor; in die môre sal ek dit aan U voorlê en afwag.
5. Want U is nie 'n God wat behae het in goddeloosheid nie; die kwaaddoener sal by U nie vertoef nie.
6. Die onsinniges sal voor u oë nie standhou nie; U haat al die werkers van ongeregtigheid.
7. U sal die leuensprekers laat omkom; van die man van bloed en bedrog het die HERE 'n afsku.
10. Want in hulle mond is niks betroubaars nie; hulle binneste bring onheil; hulle keel is 'n oop graf; hulle maak hul tong glad.
11. Verklaar hulle skuldig, o God! Laat hulle val deur hul planne; dryf hulle weg oor die menigte van hul oortredinge, want hulle is wederstrewig teen U.
12. Maar laat hulle almal bly wees wat by U skuil; laat hulle vir ewig jubel, en beskut U hulle; en laat in U juig die wat u Naam liefhet. [ (Psalms 5:13) Want U seën die regverdige, o HERE, U omring hom met welbehae soos met 'n skild. ]
1. Vir die musiekleier; met snaarinstrumente; met basstem. 'n Psalm van Dawid.
2. o HERE, straf my nie in u toorn nie, en kasty my nie in u grimmigheid nie.
3. Wees my genadig, HERE, want ek is verswak; maak my gesond, HERE, want my gebeente is verskrik.
4. Ja, my siel is baie verskrik; en U, HERE, tot hoe lank?
5. Keer terug, HERE, red my siel; verlos my om u goedertierenheid ontwil.
6. Want in die dood word aan U nie gedink nie; wie sal U loof in die doderyk?
7. Ek is moeg van my gesug; elke nag laat ek my bed swem; ek deurweek my bed met my trane.
8. My oog het dof geword van verdriet; dit het swak geword vanweë al my teëstanders.
9. Gaan weg van my, al julle werkers van ongeregtigheid, want die HERE het die stem van my geween gehoor.
10. Die HERE het my smeking gehoor; die HERE neem my gebed aan. [ (Psalms 6:11) Al my vyande sal beskaamd staan en baie verskrik word; hulle sal in 'n oomblik beskaamd omdraai. ]
1. Sjiggajon van Dawid wat hy tot eer van die HERE gesing het weens die woorde van Kus, die Benjaminiet.
2. HERE, my God, by U skuil ek; verlos my van al my vervolgers en red my;
3. sodat hy nie soos 'n leeu my verskeur en wegruk sonder dat iemand red nie.
4. HERE, my God, as ek dit gedoen het, as daar onreg in my hande is,
5. as ek hom kwaad aangedoen het wat in vrede met my geleef het ja, ek het hom gered wat my sonder oorsaak vyandig was,
6. mag die vyand my dan vervolg en inhaal en my lewe teen die grond vertrap en my eer in die stof laat woon. Sela.
7. Staan op, HERE, in u toorn, verhef U teen die grimmigheid van my teëstanders en ontwaak vir my, U wat die reg beveel het!
8. En laat die vergadering van die volke U omring; keer dan bo hulle terug in die hoogte!
1. Vir die musiekleier; op die Gittiet. 'n Psalm van Dawid.
2. o HERE, onse Here, hoe heerlik is u Naam op die ganse aarde! U wat u majesteit gelê het op die hemele.
3. Uit die mond van kinders en suiglinge het U sterkte gegrondves, om u teëstanders ontwil, om die vyand en wraakgierige stil te maak.
4. As ek u hemel aanskou, die werk van u vingers, die maan en die sterre wat U toeberei het --
6. U het hom 'n weinig minder gemaak as 'n goddelike wese en hom met eer en heerlikheid gekroon.
7. U laat hom heers oor die werke van u hande; U het alles onder sy voete gestel:
8. skape en beeste, die almal, en ook die diere van die veld,
9. die voëls van die hemel en die visse van die see, wat trek deur die paaie van die see. [ (Psalms 8:10) o HERE, onse Here, hoe heerlik is u Naam op die ganse aarde! ]
3. In U wil ek bly wees en juig; ek wil psalmsing tot eer van u Naam, o Allerhoogste,
6. U het die heidene gedreig, die goddelose laat omkom, hulle naam uitgedelg vir ewig en altyd.
7. Die vyande het omgekom -- puinhope vir ewig; ook die stede wat U verwoes het; hulle gedagtenis, ja, die het vergaan.
9. En Hy self sal die wêreld oordeel in geregtigheid en die volke vonnis met reg.
11. En hulle wat u Naam ken, sal op U vertrou, omdat U die wat U soek, nie verlaat nie, o HERE!
13. Want Hy wat die bloed soek, dink aan hulle; Hy vergeet die geroep van die ellendiges nie.
14. Wees my genadig, HERE, aanskou my ellende vanweë my haters, U wat my verhef uit die poorte van die dood;
15. sodat ek al u roemryke dade kan vertel, in die poorte van die dogter van Sion kan juig oor u heil.
16. Die heidene het gesink in die kuil wat hulle gemaak het; hulle voet is gevang in die net wat hulle gespan het.
17. Die HERE het Hom bekend gemaak; Hy het strafgerig geoefen; die goddelose is verstrik in die werk van sy hande. Higgajon. Sela.
18. Die goddelose sal teruggaan na die doderyk, al die heidene wat God vergeet.
19. Want die behoeftige sal nie vir altyd vergeet word, die verwagting van die ellendiges nie vir ewig verlore gaan nie.
20. Staan op, HERE, laat die mens nie sterk word nie; laat die heidene voor u aangesig geoordeel word! [ (Psalms 9:21) o HERE jaag hulle skrik aan; laat die heidene weet, hulle is mense! Sela. ]
1. o HERE, waarom staan U so ver weg en hou U verborge in tye van benoudheid?
2. In sy trotsheid vervolg die goddelose die ellendige. Laat hulle gegryp word in die listige planne wat hulle uitgedink het!
3. Want die goddelose juig oor die begeerte van sy siel; en hy seën hom wat onregverdige wins maak, hy verag die HERE.
4. Die goddelose, met sy neus in die hoogte, sê: Hy ondersoek nie: daar is geen God nie -- dit is al sy gedagtes!
5. Sy weë is altyd voorspoedig; hoog daarbo is u gerigte, weg van hom af; al sy teëstanders -- hy blaas op hulle.
6. Hy sê in sy hart: Ek sal nie wankel nie; van geslag tot geslag is ek die een wat nie in die ongeluk sal wees nie.
7. Sy mond is vol van vloek en van bedrog en verdrukking; onder sy tong is moeite en onreg.
8. Hy sit in die hinderlae by die dorpe; in skuilplekke maak hy die onskuldige dood; sy oë loer op die ongelukkige.
9. Hy loer in die skuilhoek soos 'n leeu in sy lêplek; hy loer om die ellendige te vang; hy vang die ellendige deur sy net toe te trek;
10. en verbryseld sink die terneer, en die ongelukkiges val in sy mag.
11. Hy sê in sy hart: God vergeet dit; Hy verberg sy aangesig; vir ewig sien Hy dit nie.
12. Staan op, HERE! o God, hef u hand op; vergeet die ellendiges nie!
13. Die goddelose, waarom verag hy God en sê in sy hart: U soek dit nie?
14. U het dit gesien; want U aanskou die moeite en verdriet, sodat 'n mens dit in u hand sal gee. Aan U gee die ongelukkige dit oor; U was 'n helper van die wees.
15. Verbreek die arm van die goddelose en slegte; besoek sy goddeloosheid totdat U niks vind nie!
16. Die HERE is Koning vir ewig en altyd; die heidene het vergaan uit sy land.
17. HERE, U het die begeerte van die ootmoediges gehoor; U sal hulle hart versterk, u oor sal luister
18. om aan die wees en verdrukte reg te doen. Geen mens uit die aarde sal langer voortgaan om skrik aan te jaag nie.
1. Vir die musiekleier. 'n Psalm van Dawid. By die HERE skuil ek. Hoe kan julle dan vir my sê: Vlug na julle berg soos 'n voël!
2. Want kyk, die goddelose span die boog; hulle het hul pyl op die snaar reggesit om in die donker te skiet na die opregtes van hart.
3. As die fondamente omgegooi word, wat kan die regverdige doen?
7. Want die HERE is regverdig; Hy het geregtighede lief; die opregtes sal sy aangesig sien.
1. Vir die musiekleier; met basstem. 'n Psalm van Dawid.
3. Hulle praat leuens, die een met die ander; met vleiende lippe spreek hulle dubbelhartig.
4. Mag die HERE al die vleiende lippe uitroei, die tong wat grootpraat,
5. hulle wat sê: Met ons tong is ons sterk; ons lippe is met ons! Wie is heer oor ons?
6. Oor die verdrukking van die ellendiges, oor die gesug van die behoeftiges sal Ek nou opstaan, sê die HERE; Ek sal hom in veiligheid stel wat daarna smag.
8. U, o HERE, sal hulle bewaar; U sal ons bewaar van hierdie geslag vir ewig. [ (Psalms 12:9) Die goddelose draf rond as laagheid die oorhand kry by die mensekinders. ]
1. Vir die musiekleier. 'n Psalm van Dawid. Die dwaas sê in sy hart: Daar is geen God nie. Sleg, afskuwelik maak hulle hul dade; daar is niemand wat goed doen nie.
2. Die HERE het uit die hemel neergesien op die mensekinders, om te sien of daar iemand verstandig is, wat na God vra.
3. Hulle het almal afgewyk, tesame het hulle ontaard; daar is niemand wat goed doen, ook nie een nie.
4. Het al die werkers van ongeregtigheid dan geen kennis nie, die wat my volk opeet asof hulle brood eet? Hulle roep die HERE nie aan nie.
5. D r het skrik hulle oorweldig, want God is by die regverdige geslag.
6. Die raad van die ellendige -- julle kan dit tot skande maak; waarlik, die HERE is sy toevlug.
7. Ag, mag die verlossing van Israel uit Sion kom! As die HERE die lot van sy volk verander, dan sal Jakob juig, Israel sal bly wees.
1. 'n Psalm van Dawid. HERE, wie mag vertoef in u tent? Wie mag woon op u heilige berg?
2. Hy wat opreg wandel en geregtigheid doen, en wat met sy hart die waarheid spreek;
3. wat nie rondgaan met laster op sy tong nie, sy vriend geen kwaad doen en geen smaadrede uitspreek teen sy naaste nie;
4. in wie se oë die verworpene veragtelik is, maar hy eer die wat die HERE vrees; al het hy gesweer tot sy skade, hy verander nie;
5. wat sy geld nie gee op woeker en geen omkoopgeskenk aanneem teen die onskuldige nie. Hy wat hierdie dinge doen, sal nie wankel in ewigheid nie.
1. 'n Gedig van Dawid. Bewaar my, o God, want by U skuil ek.
2. Ek het tot die HERE gesê: U is my Here; vir my is daar geen goed bo U nie.
3. Maar aangaande die heiliges wat op die aarde is, sê ek: Hulle is die heerlikes in wie al my behae is.
4. Die smarte van hulle wat 'n ander god met gawes vereer, sal menigvuldig wees; ek sal hulle drankoffers van bloed nie uitgiet en hulle name op my lippe nie neem nie.
5. Die HERE is die deel van my erfenis en van my beker; U onderhou my lot.
6. Die meetsnoere het vir my in lieflike plekke geval, ja, my erfenis is vir my mooi.
7. Ek sal die HERE loof wat my raad gegee het; selfs in die nag vermaan my niere my.
9. Daarom is my hart bly en my eer juig; ook sal my vlees in veiligheid woon;
10. want U sal my siel aan die doderyk nie oorgee nie; U sal nie toelaat dat u gunsgenoot verderwing sien nie.
11. U sal my die pad van die lewe bekend maak; versadiging van vreugde is voor u aangesig, lieflikhede in u regterhand, vir ewig.
1. HERE, hoor 'n regverdige saak, let op my smeking; luister tog na my gebed met onbedrieglike lippe.
2. Laat my reg van u aangesig uitgaan; laat u oë regverdig sien.
3. U het my hart getoets, dit in die nag ondersoek, U het my gekeur, U vind niks nie; wat ek ook dink, my mond oortree nie.
4. Aangaande die handelinge van die mens, k het deur die woord van u lippe die paaie van die geweldenaar vermy.
7. Maak u gunsbewyse wonderbaar, o verlosser van die wat by u regterhand skuil vir teëstanders!
8. Bewaar my soos 'n oogappel; verberg my in die skaduwee van u vleuels
10. Hulle het hul gevoel afgesluit; met hul mond spreek hulle hoogmoedig.
11. Nou het hulle ons in ons gang omsingel; hulle rig hul oë daarop om ons op die grond uit te strek.
13. Staan op, HERE, gaan hom tegemoet, werp hom neer; red my van die goddelose met u swaard;
14. met u hand van die manne, o HERE, van die manne wie se deel in die lewe uit die wêreld is en wie se buik U vul met u verborge skat; wie se seuns daarvan nog sat is, wat weer hul oorskot aan hulle kinders laat agterbly.
1. Vir die musiekleier. 'n Psalm van Dawid, die kneg van die HERE, wat die woorde van hierdie lied tot die HERE gespreek het op die dag toe die HERE hom gered het uit die hand van al sy vyande en uit die hand van Saul.
2. En hy het gesê: Ek het U hartlik lief, HERE, my sterkte.
3. Die HERE is my rots en my bergvesting en my redder; my God, my rots by wie ek skuil; my skild en die horing van my heil, my rotsvesting.
11. En Hy het op 'n grub gery en gevlieg; ja, Hy het gesweef op die vleuels van die wind.
12. Duisternis het Hy sy skuilplek gemaak, sy hut rondom Hom: duisternis van waters, diktes van wolke.
13. Deur die glans voor Hom het sy wolke verbygetrek, hael en gloeiende kole.
14. En die HERE het in die hemel gedonder, en die Allerhoogste het sy stem laat hoor; hael en gloeiende kole.
16. En die beddings van die waters het sigbaar geword, en die fondamente van die wêreld is blootgelê vanweë u dreiging, o HERE, vanweë die geblaas van die wind van u neus.
29. Want U laat my lamp skyn; die HERE my God laat my duisternis opklaar.
30. Want met U loop ek 'n bende storm, en met my God spring ek oor 'n muur.
36. Ook het U my die skild van u uitredding gegee, en u regterhand het my ondersteun, en u neerbuigende goedheid het my groot gemaak.
47. Die HERE leef! En geloofd sy my rots, en laat verhoog wees die God van my heil!
48. Die God wat my die wraak gee en volke aan my onderwerp;
49. wat my red van my vyande; ja, U verhef my bo my teëstanders; U bevry my van die man van geweld.
50. Daarom wil ek U loof, o HERE, onder die nasies, en tot eer van u Naam wil ek psalmsing. [ (Psalms 18:51) Hy wat die verlossinge van sy koning groot maak en goedertierenheid bewys aan sy gesalfde, aan Dawid en aan sy nageslag tot in ewigheid. ]
2. Die hemele vertel die eer van God, en die uitspansel verkondig die werk van sy hande.
3. Die een dag stort vir die ander 'n boodskap uit, en die een nag kondig vir die ander kennis aan:
4. daar is geen spraak en daar is geen woorde nie -- onhoorbaar is hulle stem.
5. Hulle meetsnoer gaan uit oor die hele aarde, en hulle woorde tot by die einde van die wêreld. Vir die son het Hy daarin 'n tent gemaak;
6. en die is soos 'n bruidegom wat uitgaan uit sy slaapkamer; hy is bly soos 'n held om die pad te loop.
7. Sy uitgang is van die einde van die hemel af, en sy omloop tot by die eindes daarvan, en niks is verborge vir sy hitte nie.
8. Die wet van die HERE is volmaak: dit verkwik die siel; die getuienis van die HERE is gewis: dit gee wysheid aan die eenvoudige.
9. Die bevele van die HERE is reg: hulle verbly die hart; die gebod van die HERE is suiwer: dit verlig die oë.
10. Die vrees van die HERE is rein: dit bestaan tot in ewigheid; die verordeninge van die HERE is waarheid -- tesame is hulle regverdig.
12. Ook word u kneg daardeur gewaarsku; in die onderhouding daarvan is groot loon.
13. Die afdwalinge -- wie bemerk hulle? Spreek my vry van die wat verborge is.
14. Hou u kneg ook terug van moedswillige sondes; laat dit nie oor my heers nie. Dan sal ek onbestraflik wees en vry van groot oortreding. [ (Psalms 19:15) Laat die woorde van my mond en die oordenking van my hart welbehaaglik wees voor u aangesig, o HERE, my rots en my verlosser! ]
2. Mag die HERE u verhoor in die dag van benoudheid! Mag die Naam van die God van Jakob u beskerm!
4. Mag Hy dink aan al u spysoffers en u brandoffer met welgevalle aansien! Sela.
5. Mag Hy u gee na u hart en al u voornemens vervul!
6. Ons wil juig oor u oorwinning en die vaandels opsteek in die Naam van onse God. Mag die HERE al u begeertes vervul!
7. Nou weet ek dat die HERE sy gesalfde verlos; Hy sal hom verhoor uit sy heilige hemel met magtige dade van verlossing van sy regterhand.
8. Sommige roem op strydwaens en ander op perde, maar ons sal roem op die Naam van die HERE onse God.
9. Hulle het inmekaargesak en geval, maar ons het opgestaan en ons weer opgerig. [ (Psalms 20:10) HERE, verlos die koning! Mag Hy ons verhoor op die dag as ons roep! ]
2. o HERE, die koning is bly oor u sterkte, en hoe baie juig hy oor u hulp!
3. U het hom die wens van sy hart gegee en die begeerte van sy lippe nie geweier nie. Sela.
5. Die lewe het hy van U begeer; U het hom dit gegee: lengte van dae, vir ewig en altyd.
9. U hand sal al u vyande vind; u regterhand sal u haters vind.
10. U sal hulle maak soos 'n vurige oond as U verskyn; die HERE sal hulle verslind in sy toorn, en vuur sal hulle verteer.
11. U sal hulle vrug van die aarde af verdelg en hulle nageslag van die mensekinders af weg.
12. Want hulle het U met onheil bedreig; hulle het 'n listige plan uitgedink sonder om iets uit te rig.
13. Want U sal hulle dwing om te vlug; met u boogsnare sal u mik op hulle gesig. [ (Psalms 21:14) Verhef U, HERE, in u sterkte; ons wil u heldekrag eer met psalmgesang! ]
2. My God, my God, waarom het U my verlaat, ver van my hulp, van die woorde van my gebrul?
3. My God, ek roep bedags, maar U antwoord nie; en snags, en ek kan nie swyg nie.
4. Tog is U die Heilige wat woon onder die lofsange van Israel!
5. Op U het ons vaders vertrou; hulle het vertrou, en U het hulle uitgered.
6. Hulle het U aangeroep en het ontvlug; op U het hulle vertrou en nie beskaamd gestaan nie.
7. Maar ek is 'n wurm en geen man nie, 'n smaad van die mense en verag deur die volk.
8. Almal wat my sien, spot met my; hulle steek die lip uit, hulle skud die hoof en sê:
16. My krag is verdroog soos 'n potskerf, en my tong kleef aan my verhemelte; en U lê my neer in die stof van die dood.
17. Want honde het my omsingel; 'n bende kwaaddoeners het my omring; hulle het my hande en my voete deurgrawe.
18. Al my beendere kan ek tel; hulle kyk, hulle sien met welgevalle op my neer!
19. Hulle verdeel my klere onder mekaar en werp die lot oor my gewaad.
20. Maar U, HERE, wees nie ver nie; my Sterkte, maak tog gou om my te help!
21. Red my siel van die swaard, my enigste uit die mag van die hond.
22. Verlos my uit die bek van die leeu, en uit die horings van die buffels het U my verhoor!
23. Ek wil u Naam aan my broers vertel, in die vergadering U prys.
24. Julle wat die HERE vrees, prys Hom! Al die nakomelinge van Jakob, vereer Hom! Ja, vrees Hom, al die nakomelinge van Israel!
25. Want Hy het die ellende van die ellendige nie verag of verfoei en sy aangesig vir hom nie verberg nie; maar Hy het gehoor toe die Hom aangeroep het om hulp.
26. Van U kom my lof in 'n groot vergadering; ek sal my geloftes betaal in teenwoordigheid van die wat Hom vrees.
27. Die ootmoediges sal eet en versadig word; hulle sal die HERE prys wat na Hom soek; mag julle hart vir ewig lewe!
28. Al die eindes van die aarde sal daaraan dink en hulle tot die HERE bekeer, en al die geslagte van die nasies sal voor u aangesig aanbid.
29. Want die koninkryk behoort aan die HERE, en Hy heers oor die nasies.
30. Al die grotes van die aarde sal eet en aanbid; almal wat in die stof neerdaal, sal voor sy aangesig kniel en hy wat sy siel nie in die lewe kan hou nie.
31. 'n Nageslag sal Hom dien; dit sal vertel word van die HERE aan die volgende geslag. [ (Psalms 22:32) Hulle sal aankom en sy geregtigheid verkondig aan die volk wat gebore word; want Hy het dit gedoen. ]
1. 'n Psalm van Dawid. Die HERE is my herder; niks sal my ontbreek nie.
3. Hy verkwik my siel; Hy lei my in die spore van geregtigheid, om sy Naam ontwil.
1. 'n Psalm van Dawid. Alef. Tot U, o HERE, hef ek my siel op.
4. Dalet. HERE, maak my u weë bekend; leer my u paaie.
6. Sajin. Dink, HERE, aan u barmhartigheid en u goedertierenhede, want die is van ewigheid af.
9. Jod. Hy sal die ootmoediges lei in die reg en die ootmoediges sy weg leer.
10. Kaf. Al die paaie van die HERE is goedertierenheid en trou vir die wat sy verbond en sy getuienisse bewaar.
11. Lamed. Om u Naam ontwil, HERE, vergeef my ongeregtigheid, want dit is groot.
12. Mem. Wie tog is die man wat die HERE vrees? Hy sal hom leer aangaande die weg wat hy moet kies.
14. Samek. Die verborgenheid van die HERE is vir die wat Hom vrees, en sy verbond om hulle dit bekend te maak.
19. Resj. Aanskou my vyande, want hulle is talryk, en hulle haat my met 'n gewelddadige haat.
20. Sjin. Bewaar my siel en red my; laat my nie beskaamd staan nie, want by U skuil ek.
21. Tau. Laat vroomheid en opregtheid my bewaar, want U verwag ek.
22. o God, verlos Israel uit al sy benoudhede!
1. 'n Psalm van Dawid. Doen aan my reg, o HERE, want k wandel in my opregtheid en vertrou op die HERE sonder om te wankel.
2. Toets my, HERE, en beproef my, keur my niere en my hart;
3. want u goedertierenheid is voor my oë, en ek wandel in u waarheid.
4. Ek sit nie by valse mense nie, en met slinkse mense gaan ek nie om nie.
5. Ek haat die vergadering van kwaaddoeners, en by die goddelose sit ek nie.
7. om die stem van lof te laat hoor en om al u wonders te vertel.
8. HERE, ek het lief die woning van u huis en die woonplek van u heerlikheid.
9. Ruk my siel nie weg saam met die sondaars en my lewe saam met die manne van bloed nie,
10. in wie se hande skandelike dade is, en wie se regterhand vol is van omkopery.
11. Maar k wandel in my opregtheid; verlos my en wees my genadig.
12. My voet staan op gelyk grond; ek sal die HERE loof in die vergaderings.
2. As kwaaddoeners teen my nader kom om my vlees te eet -- my teëstanders en my vyande, ja, myne -- struikel hulle self en val.
4. Een ding het ek van die HERE begeer, dit sal ek soek: dat ek al die dae van my lewe mag woon in die huis van die HERE, om die lieflikheid van die HERE te aanskou en te ondersoek in sy tempel.
6. En nou sal my hoof hoog wees bo my vyande rondom my, en ek wil in sy tent offerandes offer saam met trompetgeklank; ek wil sing, ja, psalmsing tot eer van die HERE.
7. Hoor, o HERE, ek roep luid; en wees my genadig en antwoord my.
8. Van U sê my hart: Soek my aangesig! Ek soek u aangesig, o HERE!
9. Verberg u aangesig nie vir my nie, wys u kneg nie af in toorn nie: U was my hulp! Verstoot en verlaat my nie, o God van my heil!
10. Want my vader en my moeder het my verlaat, maar die HERE sal my aanneem.
12. Gee my nie oor aan die begeerte van my teëstanders nie, want valse getuies het teen my opgestaan, en hy wat geweld uitblaas.
13. o, As ek nie geglo het dat ek die goedheid van die HERE sal sien in die land van die lewendes nie....
1. 'n Psalm van Dawid. Ek roep U aan, o HERE! My rots, draai nie stilswygend van my af weg nie, sodat ek nie, as U teenoor my bly swyg, word soos die wat in die kuil neerdaal nie.
3. Ruk my nie weg saam met die goddelose en saam met die werkers van ongeregtigheid nie; wat van vrede spreek met hulle naaste, maar daar is kwaad in hulle hart.
4. Gee hulle na hul dade en na die boosheid van hul handelinge; gee hulle na die werk van hul hande; vergeld hulle na hulle dade.
5. Omdat hulle nie let op die dade van die HERE of op die werk van sy hande nie, sal Hy hulle afbreek en hulle nie bou nie.
8. Die HERE is 'n sterkte vir hulle, en Hy is 'n vesting van verlossing vir sy gesalfde.
9. Verlos u volk en seën u erfdeel, en wees vir hulle 'n herder en dra hulle tot in ewigheid.
1. 'n Psalm van Dawid. Gee aan die HERE, o hemelinge, gee aan die HERE eer en sterkte!
2. Gee aan die HERE die eer van sy Naam; aanbid die HERE in heilige sieraad!
3. Die stem van die HERE is op die waters, die God van eer donder; die HERE is op die groot waters.
4. Die stem van die HERE is met krag; die stem van die HERE is met heerlikheid.
5. Die stem van die HERE breek seders; ja, die HERE verbreek die seders van die L¡banon;
6. en Hy laat hulle opspring soos 'n kalf, die L¡banon en Sirjon soos 'n jong buffel.
7. Die stem van die HERE slaan daar vuurvlamme uit.
8. Die stem van die HERE laat die woestyn bewe; die HERE laat die woestyn van Kades bewe.
9. Die stem van die HERE laat die takbokke lam en maak die bosse kaal; maar in sy paleis sê elkeen: Heerlikheid!
10. Die HERE het gesit oor die Watervloed; ja, die HERE sit as Koning tot in ewigheid.
11. Die HERE sal sy volk sterkte gee, die HERE sal sy volk seën met vrede.
1. 'n Psalm, 'n lied by die inwyding van die Huis. Van Dawid.
2. Ek sal U verhoog, HERE, want U het my opgetrek en my vyande oor my nie laat bly wees nie.
3. HERE, my God, ek het U aangeroep om hulp, en U het my gesond gemaak.
5. Psalmsing tot eer van die HERE, o sy gunsgenote, en loof sy heilige gedenknaam;
6. want 'n oomblik is daar in sy toorn, 'n lewe in sy goedgunstigheid; saans vernag die geween, maar smôre ns is daar gejuig.
7. Ek het wel in my sorgeloosheid gesê: Ek sal vir ewig nie wankel nie.
8. HERE, U het my berg deur u welbehae sterk laat staan. U het u aangesig verberg -- ek het verskrik geword!
9. Ek het U aangeroep, HERE, en ek het die HERE gesmeek:
10. Watter voordeel is daar in my bloed as ek neerdaal in die kuil? Sal die stof U loof? Sal dit u trou verkondig?
11. Hoor, HERE, en wees my genadig! HERE, wees my 'n helper!
12. U het my weeklag vir my verander in 'n koordans, U het my roukleed losgemaak en my met vreugde omgord; [ (Psalms 30:13) sodat my eer U kan besing en nie swyg nie. HERE, my God, vir ewig sal ek U loof. ]
5. U sal my laat uitgaan uit die net wat hulle vir my gespan het, want U is my toevlug.
6. In u hand gee ek my gees oor; U het my verlos, HERE, God van trou.
7. Ek haat die wat nietige afgode vereer, maar k vertrou op die HERE.
8. Ek wil juig en bly wees in u goedertierenheid, omdat U my ellende aangesien, my siel in die benoudhede geken het
10. Wees my genadig, HERE, want ek is benoud; van verdriet het my oog mat geword, my siel en my liggaam.
11. Want my lewe kwyn weg van kommer en my jare van gesug; my krag struikel deur my ongeregtigheid, en my gebeente teer uit.
12. Vanweë al my teëstanders het ek 'n voorwerp van smaad geword, ja, grootliks vir my bure, en 'n voorwerp van skrik vir my bekendes; die wat my op straat sien, vlug weg van my af.
13. Ek is vergeet uit die hart, soos 'n dooie; ek het geword soos 'n ding wat lê en vergaan.
14. Want ek het die skindertaal van baie gehoor -- skrik rondom! -- terwyl hulle saam raad hou teen my; hulle is van plan om my lewe te neem.
15. Maar k vertrou op U, o HERE! Ek sê: U is my God.
18. HERE, laat my nie beskaamd staan nie, want ek roep U aan; laat die goddelose beskaamd staan, laat hulle verstom in die doderyk!
19. Laat die valse lippe stom word wat in trotsheid en veragting onbeskaamd spreek teen die regverdige.
20. o, Hoe groot is u goedheid wat U weggelê het vir die wat U vrees, wat U uitgewerk het vir die wat by U skuil, in teenwoordigheid van die mensekinders!
21. U verberg hulle in die skuilplek van u aangesig vir die samesweringe van mense; U steek hulle weg in 'n hut vir die twis van die tonge.
23. Ek tog het in my angs gesê: Ek het verdwyn, weg van u oë; nogtans het U die stem van my smekinge gehoor toe ek U aangeroep het om hulp.
24. Julle moet die HERE liefhê, al sy gunsgenote! Die HERE bewaar die getroues en vergeld hom oorvloedig wat trots handel. [ (Psalms 31:25) Wees sterk, en laat julle hart sterk wees, almal wat op die HERE wag! ]
1. 'n Psalm van Dawid; 'n onderwysing. Welgeluksalig is hy wie se oortreding vergewe, wie se sonde bedek is.
2. Welgeluksalig is die mens aan wie die HERE die ongeregtigheid nie toereken nie en in wie se gees geen bedrog is nie.
3. Toe ek geswyg het, het my gebeente uitgeteer in my gebrul die hele dag;
4. want u hand was dag en nag swaar op my; my murg het verander soos deur somergloed. Sela.
5. My sonde het ek U bekend gemaak, en my ongeregtigheid het ek nie bedek nie. Ek het gesê: Ek wil aan die HERE my oortredinge bely; en U het die ongeregtigheid van my sonde vergewe. Sela.
6. Daarom sal elke vrome U aanbid in 'n tyd as U te vinde is; ja, by 'n oorstroming van groot waters sal hulle nie aan hom raak nie.
7. U is 'n skuilplek vir my; U bewaar my vir benoudheid; U omring my met vrolike gesange van bevryding. Sela.
8. Ek wil jou onderrig en jou leer aangaande die weg wat jy moet gaan; Ek wil raad gee; my oog sal op jou wees.
10. Die goddelose het baie smarte, maar hy wat op die HERE vertrou -- met goedertierenheid sal Hy hom omring.
6. Deur die Woord van die HERE is die hemele gemaak en deur die Gees van sy mond hulle hele leër.
8. Laat die hele aarde vir die HERE vrees; laat al die bewoners van die wêreld vir Hom bedug wees;
9. want Hy het gespreek, en dit was; Hy het gebied, en dit staan.
18. Kyk, die oog van die HERE is op die wat Hom vrees, op die wat op sy goedertierenheid wag;
1. 'n Psalm van Dawid, toe hy hom kranksinnig gehou het voor Abimleg en die hom weggejaag het, sodat hy heengegaan het.
3. Bet. My siel sal hom beroem in die HERE; die ootmoediges sal dit hoor en bly wees.
5. Dalet. Ek het die HERE gesoek, en Hy het my geantwoord en my uit al my vrees gered.
7. Sajin. Hierdie ellendige het geroep, en die HERE het gehoor, en Hy het hom uit al sy benoudhede verlos.
9. Tet. Smaak en sien dat die HERE goed is; welgeluksalig is die man wat by Hom skuil!
12. Lamed. Kom, kinders, luister na my; ek wil julle die vrees van die HERE leer.
13. Mem. Wie is die man wat lus het in die lewe, wat dae liefhet om die goeie te sien?
14. Noen. Bewaar jou tong vir wat verkeerd is, en jou lippe dat hulle nie bedrog spreek nie.
15. Samek. Wyk af van wat verkeerd is, en doen wat goed is; soek die vrede en jaag dit na.
16. Ajin. Die oë van die HERE is op die regverdiges, en sy ore tot hulle hulpgeroep.
18. Sade. Hulle roep, en die HERE hoor, en Hy red hulle uit al hul benoudhede.
20. Resj. Menigvuldig is die teëspoede van die regverdige, maar uit die almal red die HERE hom.
22. Tau. Die onheil maak die goddelose dood; en die wat die regverdige haat, moet daarvoor boet. [ (Psalms 34:23) Die HERE verlos die siel van sy knegte; en almal wat by Hom skuil, hoef nie te boet nie. ]
1. 'n Psalm van Dawid. HERE, twis met die wat met my twis; bestry die wat my bestry!
2. Gryp die klein skild en die grote, en staan op as my hulp!
3. En trek die spies uit en stuit my vervolgers! Spreek tot my siel: Ek is jou heil!
4. Laat hulle wat my lewe soek, beskaamd staan en in die skande kom; laat hulle wat my ongeluk beraam, agteruitwyk en rooi van skaamte word!
5. Laat hulle word soos kaf voor die wind, terwyl die Engel van die HERE hulle wegstoot.
6. Laat hulle weg duister en glibberig wees, terwyl die Engel van die HERE hulle vervolg!
7. Want hulle het sonder oorsaak die kuil met hul net vir my verberg, hulle het sonder oorsaak gegrawe teen my lewe.
8. Laat verwoesting oor hom kom sonder dat hy dit weet, en laat sy net hom vang wat hy gespan het; laat hom daarin val met verwoesting!
9. Maar my siel sal juig in die HERE, dit sal bly wees in sy heil.
10. Al my beendere sal sê: HERE, wie is soos U? U wat die ellendige red van die wat sterker is as hy; ja, die ellendige en behoeftige van sy berower!
11. Kwaadwillige getuies staan op; wat ek nie weet nie, vra hulle vir my.
12. Hulle vergeld my kwaad vir goed: verlatenheid vir my siel.
13. En ek -- toe hulle siek was, het ek 'n roukleed gedra; ek het my siel gekwel met vas, en my gebed het teruggekeer in my boesem.
14. Ek het rondgegaan asof dit 'n vriend, asof dit 'n broer van my was; ek het gebuk gegaan in die rou soos een wat oor sy moeder treur.
15. Maar as ek struikel, is hulle bly en kom bymekaar; hulle vergader teen my, lae mense en die wat ek nie ken nie; hulle laster sonder ophou.
16. Onder die roekeloosste tafelspotters kners hulle met hul tande teen my.
17. Here, hoe lank sal U dit aansien? Bring my siel terug van hulle verwoestinge, my enigste van die jong leeus af.
18. Ek sal U loof in 'n groot vergadering; onder 'n groot skare sal ek U prys.
19. Laat hulle oor my nie bly wees wat sonder grond my vyande is nie; laat die wat my sonder oorsaak haat, nie met die oë knip nie!
20. Want hulle spreek nie van vrede nie, maar hulle bedink bedrieglike woorde teen die stilles in die land.
21. En hulle maak hul mond wyd oop teen my, hulle sê: Ha, ha, ons oog het dit gesien!
22. HERE, U het dit gesien, swyg nie. Here, wees nie ver van my af nie!
23. Ontwaak en word wakker vir my reg; my God en Here, vir my regsaak.
24. Doen aan my reg na u geregtigheid, HERE my God, en laat hulle oor my nie bly wees nie!
25. Laat hulle in hul hart nie sê: Ha, ons begeerte! Laat hulle nie sê: Ons het hom verslind nie!
26. Laat hulle wat bly is oor my ongeluk, beskaamd staan en saam rooi van skaamte word; laat hulle wat hul teen my groot maak, met skaamte en skande beklee word!
27. Laat hulle jubel en bly wees wat 'n behae het in my geregtigheid; en laat hulle altyddeur sê: Groot is die HERE wat 'n welbehae het in die vrede van sy kneg!
28. En my tong sal u geregtigheid prys, u lof die hele dag deur.
1. Vir die musiekleier. 'n Psalm van Dawid, die kneg van die Here.
2. In die binneste van my hart sê die oortreding aangaande die goddelose: Daar is geen vrees van God voor sy oë nie.
3. Want dit vlei hom in sy oë in verband met die uitvind en haat van sy skuld.
4. Die woorde van sy mond is onreg en bedrog; hy laat n om verstandig te wees, om goed te doen.
5. Hy bedink onreg op sy bed; hy gaan staan op 'n weg wat nie goed is nie; wat sleg is, verfoei hy nie.
6. o HERE, u goedertierenheid is tot in die hemele, u trou tot in die wolke.
7. U geregtigheid is soos die berge van God; u oordele is 'n groot watervloed. HERE, U behou mense en diere!
10. Want by U is die fontein van die lewe; in u lig sien ons die lig.
11. Laat u goedertierenheid voortduur vir die wat U ken, en u geregtigheid vir die opregtes van hart.
12. Laat die voet van die trotsaard nie oor my kom nie, en laat die hand van die goddelose mense my nie verdryf nie. [ (Psalms 36:13) Daar het die werkers van ongeregtigheid geval; hulle is neergestoot en kan nie weer opstaan nie. ]
5. Gimel. Laat jou weg aan die HERE oor en vertrou op Hom, en Hy sal dit uitvoer;
6. en Hy sal jou geregtigheid laat voortkom soos die lig en jou reg soos die middag.
11. Die ootmoediges daarenteen sal die aarde besit en hulle verlustig oor groot vrede.
14. Get. Die goddelose het die swaard getrek en hulle boog gespan om die ellendige en behoeftige te laat val, om die te slag wat opreg is van weg.
15. Hulle swaard sal in hul hart gaan, en hulle boë sal verbreek word.
22. want die wat deur Hom geseënword, sal die aarde besit; maar die wat deur Hom vervloek word, sal uitgeroei word.
23. Mem. Deur die HERE word die gange van 'n man bevestig, en Hy het 'n welbehae in sy weg.
31. Die wet van sy God is in sy hart; sy gange sal nie wankel nie.
32. Sade. Die goddelose loer op die regverdige en soek om hom dood te maak.
34. Kof. Wag op die HERE en hou sy weg, en Hy sal jou verhoog, om die aarde te besit; jy sal met welgevalle neersien op die uitroeiing van die goddelose mense.
37. Sjin. Let op die vrome en kyk na die opregte, want daar is 'n toekoms vir die man van vrede.
39. Tau. Maar die hulp van die regverdiges is van die HERE, hulle toevlug in tyd van benoudheid.
1. 'n Psalm van Dawid, by die gedenkoffer.
2. o HERE, straf my nie in u toorn nie en kasty my nie in u grimmigheid nie.
3. Want u pyle het in my ingedring, en u hand het op my neergedaal.
4. Daar is geen heel plek in my vlees vanweë u grimmigheid nie; daar is niks gesond in my gebeente vanweë my sonde nie.
5. Want my ongeregtighede gaan oor my hoof; soos 'n swaar pak het hulle vir my te swaar geword.
6. My wonde stink, hulle dra vanweë my dwaasheid.
7. Ek is krom, heeltemal geboë; die hele dag gaan ek in die rou;
8. want my lendene is vol ontsteking, en daar is geen heel plek in my vlees nie.
9. Ek is kragteloos en heeltemal verbrysel; ek brul van die gebons van my hart.
10. Here, voor U is al my begeertes, en my gesug is vir U nie verborge nie.
11. My hart slaan vinnig, my krag het my verlaat; en die lig van my oë, ook dit is nie by my nie.
12. Die wat my liefhet en my vriende is, staan opsy vir my kwaal, en my nabestaandes het ver gaan staan;
13. en die wat my lewe soek, span strikke; en die wat my ongeluk soek, spreek van ondergang, en hulle bedink die hele dag bedrog.
14. Maar ek is soos 'n dowe: ek hoor nie, en soos 'n stomme wat sy mond nie oopmaak nie.
15. Ja, ek is soos 'n man wat nie hoor nie en in wie se mond geen teëspraak is nie;
16. want op U, HERE, wag ek; U sal verhoor, Here my God!
17. Want ek het gesê: Laat hulle net nie bly wees oor my nie! Hulle wat by die wankeling van my voet hul groot maak teen my!
18. Want ek is klaar om te val, en my smart is altyddeur voor my.
19. Ja, my ongeregtigheid bely ek, ek is bekommerd oor my sonde.
20. Maar my vyande lewe, hulle is magtig; en die wat my valslik haat, is groot in aantal.
21. En die wat kwaad vir goed vergeld, behandel my vyandig, omdat ek die goeie najaag.
22. Verlaat my nie, o HERE! My God, wees nie ver van my af nie! [ (Psalms 38:23) Maak tog gou om my te help, Here, my heil! ]
1. Vir die musiekleier; vir Jedutun. 'n Psalm van Dawid.
2. Ek het gesê: Ek wil my weë bewaar, sodat ek nie sondig met my tong nie; ek wil my mond in toom hou solank as die goddelose nog voor my is.
3. Ek was stom in stilte, ek het geswyg, ver van die goeie af; maar my smart is aangewakker.
4. My hart het warm geword in my binneste; 'n vuur het ontvlam by my gesug; ek het gespreek met my tong:
5. HERE, maak my einde aan my bekend en wat die maat van my dae is; laat my weet hoe verganklik ek is.
6. Kyk, U het my dae 'n paar handbreedtes gemaak, en my leeftyd is soos niks voor U nie; ja, as pure nietigheid staan elke mens daar! Sela.
7. Waarlik, die mens wandel as skadubeeld rond; ja, hulle woel verniet; hulle stapel op en weet nie wie dit sal insamel nie.
8. En nou, wat verwag ek, o Here? My hoop is op U.
9. Red my van al my oortredinge; maak my nie 'n smaad van die dwaas nie.
10. Ek is stom, ek sal my mond nie oopmaak nie; want U het dit gedoen.
11. Neem u plaag van my weg; ek vergaan vanweë die bestryding van u hand.
2. Ek het die HERE lank verwag, en Hy het Hom na my toe neergebuig en my hulpgeroep gehoor;
3. en Hy het my uit die kuil van vernietiging, uit die modderige slyk opgetrek en my voete op 'n rots gestel; Hy het my gange vasgemaak.
4. En Hy het 'n nuwe lied in my mond gegee, 'n lofsang tot eer van onse God. Baie sal dit sien en vrees en op die HERE vertrou.
5. Welgeluksalig is die man wat sy vertroue in die HERE stel en hom nie wend tot hoogmoediges en leuendienaars nie.
6. Groot dinge het U gedoen, HERE my God -- u wonders en gedagtes vir ons; niemand kan met U vergelyk word nie. Wil ek dit verkondig en uitspreek, dan is dit te veel om te vertel.
8. Toe het ek gesê: Kyk, ek kom; in die boekrol is dit my voorgeskrywe.
9. Ek het lus, o my God, om u welbehae te doen, en u wet is binne-in my ingewande.
11. U geregtigheid bedek ek nie binne-in my hart nie; van u trou en u heil spreek ek; u goedertierenheid en u trou verberg ek nie vir die groot vergadering nie.
14. Laat dit U behaag, HERE, om my te red; HERE, maak tog gou om my te help!
15. Laat hulle wat my lewe soek, om dit weg te ruk, tesame beskaamd staan en rooi van skaamte word; laat hulle wat behae het in my onheil, agteruitwyk en in die skande kom.
16. Laat hulle wat vir my sê: Ha, ha! vanweë hul beskaming verskrik wees!
17. Laat almal wat U soek, in U vrolik en bly wees; laat die liefhebbers van u heil altyddeur sê: Groot is die HERE! [ (Psalms 40:18) Al is ek ellendig en behoeftig -- die Here dink aan my; U is my hulp en my redder; my God, vertoef tog nie! ]
5. k het gesê: o HERE, wees my genadig! Genees my, want ek het teen U gesondig.
6. My vyande spreek kwaad van my en sê: Wanneer sal hy sterwe en sy naam vergaan?
7. En as iemand kom om my te sien, dan praat hy leuens; sy hart vergader boosheid vir hom; gaan hy uit na buite, dan spreek hy daarvan.
8. Al my haters tesame fluister onder mekaar teen my; teen my bedink hulle my onheil en sê:
9. Iets skandeliks is op hom uitgestort; en nou dat hy lê, sal hy nie weer opstaan nie.
11. Maar U, o HERE, wees my genadig en rig my op, dat ek hulle dit kan vergelde!
13. My tog, in my opregtheid ondersteun U my, en stel my voor u aangesig tot in ewigheid. [ (Psalms 41:14) Geloofd sy die HERE, die God van Israel, van ewigheid tot in ewigheid! Amen, ja amen. ]
Você está lendo Salmos na edição AFR, Afrikaans, em Africânder.